**Obuke za semenske laboratorije**

Na I sednici UO Društva (mandatni period 2018-2021), održanoj 9.10. 2018. u Novom Sadu, pokrenuta je inicijativa da Društvo selekcionera i semenara R. Srbije, pored periodičnog održavanja naučno-stručnog Simpozijuma treba da organizuje različite vrste obuka, za kojima se ukaže potreba, u okviru struke na koju se orgazacija ovog udruženja i odnosi. Formirana je tročlana radna grupa koja će voditi računa o ovim aktivnostima Društva u sastavu: dr Vladan Ugrenović PSS Institut „Tamiš“ doo, dr Vojka Babić – Institut za kukuruz „Zemun Polje“ i dr Vladimir Filipović – Institut za proučavanje lekovitog bilja „Dr Josif Pančić“. Cilj je da se kroz obuke i razmenu iskustava podižu stučni kapaciteti semenarske i oplemenjivačke nauke i struke u Republici Srbiji. Dogovoreno je da se počne sa seminarima namenjenim semenskim laboratorijama, koje su akreditovane kod ATS-a. Urađena je anketa, i na osnovu rezultata odabrane su dve teme za koje su anketirane laboratrije izrazile najviše interesovanja. U skladu sa dogovorenim, u mesecu maju 2019., organizovana su dva jednodnevna seminara u prostorijama PSS Institut „Tamiš“ doo, u Pančevu:

22.05.2019. predavač/instruktor dr Lana Đukanović:

1. Uzorkovanje semena
2. Čistoća semena

29.05.2019. predavač/instruktor dr Jelena Lević

1. Utvrđivanje zdravstvenog stanja semena soje

Obukama su prisustvovala ukupno 52 polaznika iz 16 laboratorija. Nakon obavljenog teorijskog i praktičnog dela obuke polaznici su proverili svoje znanje kroz teorijske i praktične testove. Krajnji cilj preduzetih aktivnosti Društva je podizanje sveukupnih kapaciteta struke, a to ćemo moći da uradimo samo kroz jednu interaktivnu saradnju svih učesnika.

Slike sa obuka možete pogledati ovde.